
REFERAT

pentru avizarea Planului Urbanistic de Detaliu „Complex locuinţe S+P+4E+Er” str. Salcâmilor nr. 26 (prin etajare S+P+2E+Er existent), Timişoara


Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;
Având în vedere documentaţia înregistrată cu nr. U22007-005207/14.09.2007, prin care se solicită avizarea din punct de vedere urbanistic a Planului Urbanistic de Detaliu „Complex locuinţe S+P+4E+Er” str. Salcâmilor nr. 26 (prin etajare S+P+2E+Er existent), Timişoara;
Având în vedere cerinţele Certificatului de Urbanism nr. 1689 din 27.03.2007;
Având în vedere Avizul nr. 10/PV-17.10.2007 FAVORABIL al Comisiei Tehnice de Amenajare a Teritoriului şi de Urbanism;
Propunem Comisiilor din cadrul Consiliului Local al Municipiului Timişoara analizarea şi avizarea din punct de vedere urbanistic a documentaţiei Plan Urbanistic de Detaliu „Complex locuinţe S+P+4E+Er” str. Salcâmilor nr. 26 (prin etajare S+P+2E+Er existent), Timişoara
Documentaţia este iniţiată de beneficiarul S.C. MARK DEVELOPEMENT S.R.L. şi elaborată de S.C. SIREGON GRUP S.R.L. Timişoara, pr. nr. 7.026 - mai 2007.

Terenul studiat în cadrul acestei documentaţii este situat în intravilanul municipiului Timisoara, în zona de sud.
Zona studiată care face obiectul acestei documentaţii, nu se află în zonă protejată sau de protecţie a monumentelor istorice, respectiv zone de interes deosebit pentru care este necesar avizul Consiliului Judeţean Timiş. 
Terenul, în suprafaţă totală de 559 mp, este înscris în CF nr. 6309 Timişoara, nr. cadastral 30487 fiind proprietatea firmei S.C. Mark Development S.R.L. 
Zona urbană în care este amplasat obiectivul „Complex locuinţe S+P+4E+Er” în str. Salcâmilor, nr. 26, poate fi analizată din punct de vedere urbanistic ca situaţie existentă astfel: regim construit în zonă P şi P+M/P+1E intercalat cu D+P+4E, caracterul eterogen al zonei este accentuat de intercalarea locuinţelor de tip P, P+M, P+1E, D+P+4E cu activităţi comerciale a căror intensitate redusă generează un flux pietonal redus, precum şi un trafic redus de autoturisme.
Clădirea existentă este amplasată retras de la aliniamentul frontului stradal cu aproximativ 2,60 m, iar pe laterală din limită în limită.
Incinta se va amenaja cu un minim de spaţii verzi conform normelor prevăzute in RLU aferent P.U.G. Municipiului Timisoara pentru functiunea prevăzută. 

Accesul auto pentru obiectivul „Complex locuinţe S+P+4E+Er” se va face din str. Salcâmilor, cu 9 locuri de parcare la subsol, conform Avizului Comisiei de Circulaţie nr. TH2005-003429/01.11.2005.

Obţinerea Autorizaţiei de Construire este condiţionată de realizarea locurilor de parcare necesare funcţiunii propuse exclusiv pe parcela deţinută de beneficiari, în conformitate cu Anexa 2 din R.L.U. aferent P.U.G. aprobat prin HCL nr. 157/2002, prelungit prin HCL 139/2007.
Indicii de construibilitate propuşi în documentaţie sunt:
POT maxim  = 45 % 

CUT maxim  = 3,5
Regim maxim de înălţime admis va fi  S+P+4E+Er, cladire ce va fi prevazută cu lift, conform reglementărilor în vigoare.

Se vor respecta toate condiţiile impuse prin avizele eliberate de deţinătorii de reţele şi utilităţi publice.

Documentaţia de urbanism este însoţită de avizele şi acordurile cerute prin Certificatul de Urbanism, în conformitate cu legislaţia în vigoare şi Ghidul privind metodologia de elaborare şi conţinutul cadru al P.U.D. aprobat prin Ordinul nr. 37/N/2000 al M.L.P.A.T. (M.T.C.T.)

Planului Urbanistic de Detaliu „Complex locuinţe S+P+4E+Er” în str. Salcâmilor, nr. 26, Timişoara, se va integra în Planul Urbanistic General al Municipiului Timişoara şi va avea o valabilitate de 10 ani. 

